
ŠIAULIŲ MIESTO SAVIVALDYBĖS ADMINISTRACIJOS
KULTŪROS SKYRIUS

Šiaulių miesto savivaldybės tarybai

SPRENDIMO 
„DĖL ŠIAULIŲ MIESTO SAVIVALDYBĖS VIEŠOSIOS BIBLIOTEKOS TEIKIAMŲ ATLYGINTINŲ PASLAUGŲ SĄRAŠO PATVIRTINIMO“ PROJEKTO 
AIŠKINAMASIS RAŠTAS

2025-01-03
Šiauliai

Parengto sprendimo projekto tikslai ir uždaviniai.
Sprendimo projekto tikslas yra pakeisti ir iš naujo patvirtinti Šiaulių miesto savivaldybės viešosios bibliotekos teikiamų atlygintinų paslaugų sąrašą, patvirtintą 2014 m. rugpjūčio 28 d. sprendimu Nr. T-205 „Dėl Šiaulių miesto savivaldybės viešosios bibliotekos teikiamų atlygintinų paslaugų sąrašo patvirtinimo“.
Savivaldybės tarybai sprendimo projektas parengtas atsižvelgiant į Lietuvos Respublikos kultūros ministro 2024 m. lapkričio 26 d. įsakymą Nr. ĮV-935 „Dėl Lietuvos Respublikos kultūros ministro 2005 m. lapkričio 2 d. įsakymo Nr. ĮV-502 „Dėl valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ pakeitimo“ ir Šiaulių miesto savivaldybės viešosios bibliotekos 2024-12-20 raštą Nr. 2-257 „Dėl Šiaulių miesto savivaldybės viešosios bibliotekos teikiamų atlygintinų paslaugų sąrašo keitimo“.
Dabartinis sprendimo projekte aptariamų klausimų reguliavimas.
Dabar galiojantis Šiaulių miesto savivaldybės viešosios bibliotekos teikiamų atlygintinų paslaugų sąrašas buvo patvirtintas 2014 m. rugpjūčio 28 d. sprendimu Nr. T-205 „Dėl Šiaulių miesto savivaldybės viešosios bibliotekos teikiamų atlygintinų paslaugų sąrašo patvirtinimo“ 
Sprendimo projekte numatytos naujos teisinio reglamentavimo nuostatos. 
Iki 2025 m. sausio 1 d. bibliotekos turėjo teisę imti mokestį už vartotojo pažymėjimo išdavimą. Lietuvos Respublikos kultūros ministro 2024 m. lapkričio 26 d. įsakymu Nr. ĮV-935 „Dėl Lietuvos Respublikos kultūros ministro 2005 m. lapkričio 2 d. įsakymo Nr. ĮV-502 „Dėl valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ pakeitimo“ pakeitus Valstybės ar savivaldybių įsteigtų bibliotekų teikiamų mokamų paslaugų sąrašą, iš jo išbraukta mokama vartotojo pažymėjimo išdavimo paslauga. Nuo 2025 m. sausio 1 d. visose Lietuvos bibliotekose vartotojo pažymėjimas (skaitytojo bilietas) turi būti išduodamas nemokamai.
Šis pakeitimas užtikrins gyventojams nemokamą prieigą prie informacijos išteklių ir paslaugų, padidins bibliotekų prieinamumą ir atvirumą net ir labiausiai nutolusiems gyventojams, pačioms įvairiausioms jų grupėms. 
Vadovaujantis aukščiau minėtu Lietuvos Respublikos kultūros ministro įsakymu, siūloma keisti Šiaulių miesto savivaldybės bibliotekos teikiamų atlygintinų paslaugų sąrašą, iš jo išbraukiant 1, 2 ir 3 eilutes, nustatančias elektroninio pažymėjimo (bilieto) išdavimo kainas.  
Taip pat atliktas tokių Šiaulių miesto savivaldybės bibliotekos teikiamų atlygintinų paslaugų kaip dokumentų kopijavimas ir spausdinimas, skenavimas ir įrišimas kainų palyginimas su kitų šalies bibliotekų analogiškų paslaugų kainomis. Atliktos analizės pagrindu siūloma pakeisti nuo 2014 m. iki šiol galiojusias šių paslaugų kainas: dokumentų kopijavimo ir spausdinimo (priklausomai nuo puslapio formato) – nuo buvusios 0,04–0,58 Eur kainos iki 0,10–1,00 Eur; dokumentų įrišimo (priklausomai nuo lapų skaičiaus) – nuo buvusios 1,01–1,74 Eur iki 1,00–2,50 Eur; dokumentų skenavimo paslaugos – nuo buvusios 0,14 Eur kainos iki 0,15–0,20 Eur (priklausomai nuo puslapio formato). 
Vadovaujantis 2020 m. gegužės 7 d. Šiaulių miesto savivaldybės tarybos sprendimu Nr. T-148 „Dėl Šiaulių miesto savivaldybės tarybos 2018 m. liepos 5 d. sprendimo Nr. T-248 „Dėl Šiaulių miesto savivaldybės švietimo, kultūros ir sporto biudžetinių ir viešųjų įstaigų, kurių savininkė yra Šiaulių miesto savivaldybė, teikiamų atlygintinų paslaugų kainos dydžio nustatymo metodikos patvirtinimo“ pakeitimo“ patvirtinta patalpų nuomos kainos skaičiavimo metodika, perskaičiuota Šiaulių miesto savivaldybės viešosios bibliotekos salės nuomos paslaugos kaina už 1 valandą, kuri taip pat nebuvo keista nuo 2018 m. Šios paslaugos kainą siūloma padidinti nuo buvusių kainų 14 / 1,3* už 1 val. Eur iki 21 / 7,00* Eur už 1 val. (*taikant 66,7 proc. nuolaidą Šiaulių miesto savivaldybės biudžetinių įstaigų, kūrybinių sąjungų, nevyriausybinių organizacijų, asociacijų kultūrinio, socialinio pobūdžio nekomerciniams renginiams darbo dienomis 10–19 val.). Atsisakoma salės nuomos savaitgaliais ir švenčių dienomis dėl mažo poreikio ir didelių darbo užmokesčio sąnaudų. 
Taip pat Šiaulių miesto savivaldybės viešoji biblioteka atsisako 9 vietų automobilio „Opel Vivaro“ nuomos paslaugos, kadangi automobiliui jau yra virš 20 m., jo techninė būklė yra prasta ir jis yra nuolat naudojamas pačios bibliotekos poreikiams (knygų išvežiojimui po knygomatus ir kt.).
Priėmus sprendimą, galimos pasekmės (teigiamos, neigiamos).
Priėmus sprendimą, pasekmės teigiamos. Patvirtinus pakeistą miesto savivaldybės viešosios bibliotekos teikiamų atlygintinų paslaugų sąrašą, jis atitiks bibliotekų veiklą reglamentuojančius teisės aktus, taip pat dėl įvestų naujų paslaugų bus patenkinti paslaugų vartotojų poreikiai, bus atnaujintos paslaugų kainos, atsižvelgiant į rinkos situaciją, taip pat bus atsisakyta nebeaktualių paslaugų. 
Neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai. 
Priėmus šį sprendimą, bus pripažintas netekusiu galios Šiaulių miesto savivaldybės tarybos 2014 m. rugpjūčio 28 d. sprendimas Nr. T-205 „Dėl Šiaulių miesto savivaldybės viešosios bibliotekos teikiamų atlygintinų paslaugų sąrašo patvirtinimo“ su visais papildymais ir pakeitimais.
Sprendimui įgyvendinti reikalingi priimti papildomi teisės aktai. Sprendimui įgyvendinti papildomų teisės aktų nereikia.
Sprendimui įgyvendinti reikalingos lėšos.
Sprendimui įgyvendinti lėšos nereikalingos.
Sprendimo projekto antikorupcinis vertinimas. Antikorupcinio vertinimo pažyma pridedama. 
Numatomo teisinio reguliavimo poveikio vertinimas. 
Neatliekamas.
Sprendimo projektą parengė: Kultūros skyriaus vyriausioji specialistė Edita Ramanauskienė, tel. +370 41 500 532. Projekto iniciatoriai: Šiaulių miesto savivaldybės viešosios bibliotekos direktorė Irena Žilinskienė, tel. +370 41 525 003, Kultūros skyriaus vedėja Daina Kinčinaitienė, tel. +370 41 500 531.

